
	Christmas over the rainbow
μουσική βραδιά

στο Σπίτι της Κύπρου

Το Σπίτι της Κύπρου διοργανώνει, την Πέμπτη 12 Δεκεμβρίου 2019 και ώρα 19:00, μια ξεχωριστή μουσική βραδιά “Christmas over the rainbow” με την Έμμα Κούρος, (φωνή) και τον Ευθύβουλο Θεοχάρους, (πιάνο).
Μια βραδιά γεμάτη από γνωστές μελωδίες από μιούζικαλ όπως,  Evita, Cats, Τhe sound of music καθώς και πολυαγαπημένα τραγούδια που έχουν ερμηνεύσει οι Louis Armstrong, Bing Crosby, Elton John, Jeff Buckley και Mariah Carey.
Στην εκδήλωση χαιρετισμό θα απευθύνουν η Μορφωτική Σύμβουλος δρ Νάντια Στυλιανού, ο Πρόεδρος της Ομοσπονδίας Κυπριακών Οργανώσεων Ελλάδος κ. Γιώργος Συλλούρης και ο Πρόεδρος της Ένωσις Κυπρίων Ελλάδος κ. Λεωνίδας Μασσοστασής.
Η Έμμα Κούρος γεννήθηκε στη Λευκωσία και μεγάλωσε στην Αθήνα αλλά πέρασε το μεγαλύτερο μέρος της φοιτητικής ζωής στο εξωτερικό, σε μεγάλα πολιτιστικά και καλλιτεχνικά κέντρα όπως το Λονδίνο, τη Βοστόνη, τη Νέα Υόρκη και το Λος Άντζελες. Έχει σπουδάσει  μουσική  και τραγούδι στο  Arts Educational Schools στο Λονδίνο, στο Berklee College of Music στη Βοστόνη καθώς και σπουδές στο Marketing στο Empire State University της Νέας Υόρκης.
 
Με την επιστροφή της στην Ελλάδα το 2006, έγινε Καλλιτεχνική Διευθύντρια της Μουσικής Ακαδημίας  Fame στην Αθήνα.

Ως τραγουδίστρια, συνθέτις-στιχουργός και παραγωγός έχει συνεργαστεί με καλλιτέχνες διεθνούς εμβέλειας όπως τη Βίκυ Λέανδρος και τον Τζόνυ Λόγκαν.  Είναι ιδιοκτήτης ενός από τα πιο γνωστά στούντιο ηχογραφήσεων στην Ελλάδα.

